Benɛ e piɛ bɔɔ nɛ Yesu ma gbo ɔ, e kɛ e kaseli eywiɛ nɛ ji, Petro, kɛ Yakobo, kɛ Yohane, kɛ Andrea pɛ susu nɔ́ ko he. Benɛ Yesu ngɛ mɛ bami nɛ e maa ba kɛ nyagbe ligbi ɔmɛ a he okadi tsɔɔe ɔ, e bi sane ko nɛ he hia ke: 'Mɛnɔ ji tsɔlɔ anɔkualetsɛ kɛ ní lelɔ ɔ nɛ e Nyɔmtsɛ ɔ ngɔ lɛ ngɔ to tsɔli kpa amɛ a nya, konɛ e ha mɛ a nya mi ngma ngɛ be nɛ sa mi ɔ?' (Mateo 24:3, 45; Marko 13:3, 4) Yesu ngɛ nɔ mi mae ha e kaseli ɔmɛ kaa, lɛ nɛ́ e ji a "nyɔmtsɛ ɔ," e maa hla nihi konɛ a ha e se nyɛɛli ɔmɛ mumi mi niye ní be tsuaa be ngɛ nyagbe be ɔ mi. Mɛnɔmɛ maa pee tsɔlɔ nɛ ɔ?
A ji Yesu se nyɛɛli nɛ a pɔ mɛ nu ɔ a kpɛti nihi bɔɔ ko. "Tsɔlɔ" ɔ ji Yehowa Odasefohi a Blɔ Tsɔɔmi Ajla Toli ɔmɛ ɔ nɛ. A ngɛ a nyɛmimɛ Yehowa sɔmɔli a mumi mi niye ní hae ngɛ be nɛ sa mi. Waa kɛ wa hɛ fɔɔ tsɔlɔ anɔkualetsɛ ɔ nɔ kaa e ma ha wɔ "niye ní ngɛ be nɛ sa mi."
A hyɛɛ Mawu we ɔ mi bimɛ ɔmɛ a nɔ. (1 Timoteo 3:15) Yesu kɛ ní tsumi ngua ko wo tsɔlɔ ɔ dɛ kaa a hyɛ Yehowa blɔ nya tomi ɔ fã nɛ ngɛ zugba a nɔ ɔ nɔ, lɔ ɔmɛ ji, he lo nya níhi nɛ asafo ɔ ngɛ, fiɛɛmi ní tsumi ɔ, kɛ ní nɛ a tsɔɔ wɔ ngɛ wa we asafo ɔmɛ a mi. Enɛ ɔ he ɔ, bɔ nɛ pee nɛ "tsɔlɔ anɔkualetsɛ kɛ ní lelɔ ɔ" nɛ e nyɛ nɛ e ha wɔ níhi nɛ wa hia ngɛ be nɛ sa mi ɔ, a gbaa mumi mi niye ní kɛ guɔ womihi nɛ waa kɛ tsuɔ ní ngɛ wa fiɛɛmi ní tsumi ɔ mi, kɛ níhi nɛ a tsɔɔ wɔ ngɛ kpehi kɛ he nya buamihi a sisi ɔ nɔ.
Tsɔlɔ ɔ kɛ anɔkuale yemi ngɛ Baiblo ɔ mi anɔkuale ɔ kɛ fami nɛ a fã lɛ kaa e fiɛɛ sane kpakpa a he ní tsue, nɛ e kɛ nile ngɛ Kristo níhi nɛ a ngɛ zugba a nɔ ɔ a nɔ hyɛe. (Bɔfo Ɔmɛ A Ní Tsumi 10:42) Yehowa ha nɛ nihi fuu ba ngɛ e we odasefohi a he piɛe, nɛ e ngɛ tsɔlɔ ɔ ye buae kɛ ngɛ Baiblo mi anɔkuale ɔ gbɛe kɛ ngɛ fiae.
Mɛnɔ ji nɔ nɛ Yesu hla kaa é lɛ e kaseli ɔmɛ ngɛ mumi mi ɔ?
Ngɛ mɛni blɔ nɔ tsɔlɔ ɔ ji anɔkualetsɛ kɛ ní lelɔ?